Ungekonferencen 2015 - opsamling og evaluering 
Sagsfremstilling 
107.                Ungekonferencen 2015 - opsamling og evaluering - Åbent 
  
  
SAGENS INDHOLD 
I denne sag fremlægges opsamling på og evaluering af Ungekonferencen 2015 samt forslag til fremtidig inddragelse
af unge i [adresse]. 
  
Byrådet besluttede 16. december 2014, at der skal holdes en årlig ungekonference i [adresse] med 
henblik på at inddrage unge i de emner, som har interesse for unge. Det blev også besluttet, at det på baggrund af 
en evaluering af ungekonferencen skal vurderes, om der skal igangsættes yderligere initiativer til inddragelse af 
unge.  
  
Ungekonferencen for 2015 blev afholdt 12. maj 2015. Der deltog 23 ungerepræsentanter. Derudover deltog 15 
byrådsmedlemmer og 13 administrative medarbejdere fra Social og Sundhed, Børn og Skole, Teknik og Miljø, 
Kultur og Fritid samt Job og Økonomi.  
  
Invitationen til ungekonferencen blev sendt til elevrådsrepræsentanter, Ungdomsskolens ungeråd, [adresse] 
Gymnasiums elevråd, unge bestyrelsesmedlemmer fra billedskolerne og musikskolen samt medlemsvalgte unge i 
bestyrelser ved foreninger under Folkeoplysningsudvalget og Idrætssamvirke.  
  
Størstedelen af de unge, der deltog ved ungekonferencen, kom fra Ungdomsskolens Ungeråd. Der ud over deltog 
enkelte elevrådsrepræsentanter fra skolerne i [adresse] og [adresse]. 
  
Ungekonferencen blev planlagt sammen med ungerepræsentanter på tre planlægningsmøder. Her gav 
ungerepræsentanterne udtryk for, at de ønskede en nærværende ungekonference med direkte dialog med 
byrådspolitikerne. 
  
Formålet med ungekonferencen var, at give Byrådet input til fremtidige drøftelser, af de emner, der har betydning for 
unge. De emner, der blev drøftet på ungekonferencen, blev også valgt i samarbejde med ungerepræsentanterne. 
Emnerne er kort skitseret i vedlagte bilag ’Ungekonference – emner og input’. Af bilaget fremgår også de input, de 
unge kom med til de enkelte emner.  
  
 
Byråd 
25. august 2015 
Sagsnr. 710-2014-
57473 
Dok.nr. 710-2015-
222189 
Sagsbehandler 
DPMJAL 
  
Tidl. politisk behandling 
BY, 26.08.14, pkt. 140, BY, 16.12.14, pkt. 210 
Forventet sagsgang 
ØK, BY 
Lovgrundlag 
  
Nogle af hovedemnerne på ungekonferencen var:  
  
· Implementering af Folkeskolereformen, herunder mere bevægelse, længere skoledag, den åbne skole osv.  
· Ungdomsklub og fritidstilbud i Hadsten. 
· Fritidstilbud, herunder udvalget af tilbud, efterspørgsel efter flere friluftsaktiviteter, shelters, parkour, Xenia Østergaard 
og et kreativt hus. 
· Bustransport, flere busafgange og ændring af afgangstider, så de passer med skoledagen. 
· Miljø, herunder flere skove og forslag om en ’Natur App Favrskov’. 
  
Ungerepræsentanterne evaluerede ungekonferencen, og gav forslag til hvordan unge fremover kan inddrages i 
Favrskov Kommune. Evalueringen fremgår af vedlagte bilag ’Evaluering af Ungekonferencen’. 
  
VURDERING 
På baggrund af ungerepræsentanternes evaluering af konferencen vurderer Børn og Skole, at Ungekonferencen gav 
ungerepræsentanterne god mulighed for at drøfte aktuelle emner med Byrådet. Evalueringen af ungekonferencen 
tyder på, at de unge er tilfredse med måden at blive inddraget på. Af de 23 ungerepræsentanter, der deltog, synes 
20, at ungekonferencen var relevant, og 21 var tilfredse med ungekonferencen. Tre ungerepræsentanter svarede 
’både og’ til om ungekonferencen var relevant, og én ungerepræsentant var ’meget utilfreds’ med konferencen.  
  
Da det i overvejende grad var ungerepræsentanter fra [adresse], som deltog i Ungekonferencen, vurderes der 
ikke at have været stor repræsentativitet for alle unge i [adresse]. Antallet af unge og fordelingen af disse 
taget i betragtning, så konkluderes det, at det kan være vanskeligt at mobilisere unge på tværs af alder, geografi, 
interesse osv., til at deltage i lignende aktiviteter. Selvom invitationen til konferencen blev fremsendt af flere 
omgange, og der var en løbende dialog med skolerne og Ungdomsskolens Ungeråd om deres mulige deltagelse i 
konferencen, var der kun 23 deltagere, der deltog i selve konferencen. Børn og Skole vurderer, at der var potentiale 
for deltagelse af omkring 100 ungerepræsentanter.  
  
Selv om deltagerantallet på konferencen var relativt begrænset og repræsentativiteten vurderes lav, så vurderer Børn 
og Skole, at en årlig ungekonference opfylder de unges behov for inddragelse og dialog med Byrådet i [adresse] 
Kommune. 
  
ØKONOMI 
Udgifterne til afviklingen af Ungekonferencen i 2015, dvs. til medgået tid samt øvrige udgifter til forplejning, 
befordring mv., er afholdt inden for det nuværende budget. 
  
Ønsker Byrådet yderligere initiativer til inddragelse af unge i form af et ungeråd, borgerundersøgelse eller andet, 
vurderes det, at der er behov for, at der afsættes ressourcer til formålet i forbindelse med den årlige budgetlægning 
  
INDDRAGELSE 
Hvis Byrådet beslutter, at der fortsat skal afholdes en årlig ungekonference, foreslås det, at ungerepræsentanterne 
igen inddrages i planlægningen af konferencen. 
  
INDSTILLING 
Direktøren for Børn og Skole indstiller til Byrådet: 
  
1. At Byrådet tager opsamlingen fra drøftelserne på Ungekonferencen for 2015 til efterretning. 
2. At Byrådet tager stilling til, om der skal holdes en årlig Ungekonference med deltagelse af ungerepræsentanter i 
lighed med ungekonferencen i 2015. 
  
BESLUTNING 
  
Økonomiudvalget, 18. august 2015: 
Fraværende: Ingen 
  
Ad 1. Indstilles godkendt. 
Ad 2. Det indstilles godkendt, at Ungekonferencen afholdes igen i 2016, men med åben deltagelse og med et 
reduceret administrativt resurseforbrug i forberedelsen og afviklingen af konferencen. 
  
Bilag 
  
  
  
  
Byråd, 25. august 2015: 
Fraværende: Ingen 
  
Godkendt. 
Evaluering af Ungekonferencen 
710-2015-163960 
Ungekonferencen - emner og input 
710-2015-163066 
